[{"text_idx": "#000002", "text": "Mae\u2019n bleser gennym gyhoeddi mai ITV Cymru Wales yw\u2019n partner cyfryngau swyddogol ar gyfer gwobrau 2022."}, {"text_idx": "#000004", "text": "Llongyfarchiadau enfawr i\u2019r holl enillwyr, a diolch yn fawr i bawb a wnaeth enwebiad ar gyfer Gwobrau Elusennau Cymru eleni. Cafodd y beirniaid eu syfrdanu gan yr holl straeon anhygoel am y pethau wirioneddol wych y mae pobl a mudiadau yn eu gwneud yng Nghymru, diolch am bopeth!"}, {"text_idx": "#000005", "text": "Gwobr Gwirfoddolwr y Flwyddyn (gwirfoddolwyr 26 oed neu hy\u0302n) - wedi\u2019i noddi gan Keegand & Pennykid"}, {"text_idx": "#000006", "text": "Cafodd Andrew clod mawr am ei gyfraniad arbennig i iechyd meddwl dynion. Gyda lefelau hunanladdiad dynion yn cynyddu yn ardal y Drenewydd a\u2019r Trallwng, penderfynodd Andrew sefydlu grw\u0302p cerdded a siarad i gefnogi dynion bregus. Ers hynny mae wedi dechrau grw\u0302p cymysg, sydd wedi bod yn fendith i lawer o bobl yn ei gymuned."}, {"text_idx": "#000008", "text": "Cafodd Rachel ei chydnabod am ei heiriolaeth angerddol dros gyd-gleifion endometriosis a menywod anabl a\u0302 salwch cronig yng Nghymru. Mae wedi gwneud cyfraniad arbennig iawn i ymgyrchu FTWW, gan ddefnyddio ei phrofiad bywyd i wella mynediad i ofal iechyd menywod ac addysg iechyd benywaidd yng Nghymru."}, {"text_idx": "#000009", "text": "Arloeswyr digidol - wedi\u2019i noddi gan Salesforce"}, {"text_idx": "#000010", "text": "Enillodd Innovate Trust y wobr am eu app \u2018Insight\u2019 unigryw, sydd wedi gwneud gwahaniaeth enfawr i fywydau pobl a\u0302 anableddau dysgu. Yn hollol rhad ac am ddim, mae wedi torri tir newydd i\u2019r elusen, gan gynyddu eu hymgysylltiad 500% i 1,600 o bobl yng Nghymru ac ar draws y DU."}, {"text_idx": "#000014", "text": "Fel mudiad gwirioneddol ragorol, mae\u2019r Urdd wedi cyflawni llawer iawn ym mlwyddyn ei ganmlwyddiant, ac wedi dod yn flaengar i bobl ifanc ledled Cymru. Mae\u2019r gwaith ffoaduriaid wedi cael llawer iawn o ganmoliaeth ac wedi bod o fudd i 250 o Wcra\u0301iniaid a 110 o Affganiaid. Ymhlith llwyddiannau niferus yr Urdd, mae\u2019r elusen wedi cynnig aelodaet am \u00a31 i blant o deuluoedd incwm isel (yn lle \u00a310), wedi cofnodi niferoed uchaf erioed yn Eisteddfod yr Urdd (yn Sir Ddinbych), ac wedi trefnu y gynhadledd gyntaf erioed ledled Cymru ar gyfer merched mewn chwaraeon."}, {"text_idx": "#000017", "text": "Bydd y wobr hon yn mynd i unigolyn eithriadol sy\u2019n gwneud cyfraniad arbennig iawn at y gymuned neu\u2019r amgylchedd drwy wirfoddoli. Gall fod y gwirfoddolwr sy\u2019n arwain ac yn ysbrydoli eraill, neu sy\u2019n ymdrechu\u2019n ddiflino i \u2018fynd a\u0302\u2019r maen i\u2019r wal\u2019, neu gall fod yr un y tu o\u0302l i\u2019r llenni sy\u2019n dal popeth gyda\u2019i gilydd. Bydd y categori hwn yn canolbwyntio ar y gwahaniaeth positif sydd wedi\u2019i gyflawni, yn hytrach nag ar am faint o amser y mae rhywun wedi bod yn gwirfoddoli. Bydd yr enwebiad buddugol yn dangos y newid sy\u2019n deillio o gyfraniad gwirfoddol unigolyn a allai fod effaith y gwirfoddolwr ar fuddiolwyr, y gymuned neu\u2019r amgylchedd neu\u2019r effaith ar wirfoddolwyr eraill neu staff."}, {"text_idx": "#000018", "text": "Bydd y wobr hon yn mynd i wirfoddolwr ifanc sy\u2019n cynnig egni ychwanegol, yn ysbrydoli ac yn ysgogi eraill ac yn rym deinamig dros newid. Bydd yr enwebiad buddugol yn dangos y newid sy\u2019n deillio o gyfraniad gwirfoddol person ifanc a allai fod effaith y gwirfoddolwr ar fuddiolwyr, y gymuned neu\u2019r amgylchedd neu\u2019r effaith ar wirfoddolwyr eraill neu staff."}, {"text_idx": "#000019", "text": "Bydd y wobr hon yn cael ei chyflwyno i grw\u0302p neu fudiad sydd wedi gwneud gwahaniaeth cadarnhaol i\u2019w cymuned drwy wella lles meddyliol a/neu gorfforol. Bydd y cais buddugol yn dangos y newid cadarnhaol yn llesiant eu cymuned neu gymdeithas ehangach o ganlyniad i\u2019w camau gweithredu. Bydd hefyd yn amlygu eu dull arloesol o wella llesiant."}, {"text_idx": "#000020", "text": "Bydd y wobr hon yn mynd i fudiad rhagorol sydd wedi cyflawni llawer iawn yn y flwyddyn ddiwethaf ac y mae eraill yn y sector yn ei barchu a\u2019i edmygu. Bydd yr enwebiad yn dangos sut mae\u2019r mudiad wedi cyflawni ei amcanion drwy arloesi ac yn amlygu\u2019r effaith bositif y mae wedi\u2019i chael ar ddefnyddwyr ei wasanaethau, gan newid bywydau er gwell."}, {"text_idx": "#000021", "text": "Ni allai fod yn haws enwebu. Dyma 4 cam syml:"}, {"text_idx": "#000023", "text": "Rhaid i enwebiadau ein cyrraedd erbyn 5pm ar 27 Medi 2022.Dim ond un enwebiad y gellir ei wneud ar yr un ffurflen gais.Dim ond un enwebai neu grw\u0302p y gallwch ei enwebu ym mhob categori.Rhaid i fudiadau a grw\u0302piau a enwebir fod wedi\u2019u lleoli neu ar waith yng Nghymru.Rhaid i wirfoddolwyr a enwebir naill ai fod yn byw yng Nghymru neu\u2019n gwirfoddoli yng Nghymru.Croesawn enwebiadau ar gyfer unigolion a grw\u0302piau sy\u2019n gwirfoddoli dramor i fudiad rhyngwladol sydd wedi\u2019i leoli yng Nghymru.Rhaid cael caniata\u0302d prif weithredwr/cyfarwyddwr neu gadeirydd y mudiad a enwebir.Rhaid cael caniata\u0302d y gwirfoddolwr neu\u2019r grw\u0302p o wirfoddolwyr cyn anfon yr enwebiad.Rhaid i bob ateb ymwneud a\u0302 gweithgarwch diweddar (y ddwy flynedd diwethaf).Mae penderfyniad y beirniaid yngly\u0302n ag enwebiadau yn derfynol. Mae\u2019r beirniaid yn cadw\u2019r hawl i beidio a\u0302 rhoi gwobr mewn categori os ydynt yn teimlo nad yw\u2019r enwebiadau yn addas.Penderfyniad CGGC yw natur y gwobrau a gyflwynir. Nid ystyrir gwobrau amgen.Gall manylion a ddarperir ar y ffurflen enwebu gael eu hanfon ymlaen i bartner-fudiadau a\u2019r cyfryngau er dibenion cyhoeddusrwydd. Os nad ydych am i unrhyw wybodaeth gael ei rhannu yn y ffordd hon neu os nad ydych am i fudiadau\u2019r cyfryngau gysylltu a\u0302\u2019r mudiad a enwebir neu\u2019r enwebydd, rhowch wybod i ni cyn gynted a\u0302 phosib."}, {"text_idx": "#000026", "text": "Welsh Charity Awards judges for 2022:"}]